Michio Kaku

**Michio Kaku** (, * 24. január 1947, San José, Kalifornia, USA) je americký teoretický fyzik špecializujúci sa na teóriu superstrún a futurista. Je popularizátorom vedy, má dve rozhlasové relácie a vydal niekoľko úspešných vedecko-populárnych kníh.

## Mladosť a vzdelanie
Narodil sa v San José v Kalifornii japonským imigrantom. Aj jeho otec sa narodil v Kalifornii, ale vzdelanie získal v Japonsku, takže hovoril iba trochu po anglicky. Kaku promoval s vyznamenaním na Harvarde. Neskôr navštevoval kalifornskú univerzitu v Berkeley, kde v roku 1972 získal titul Ph.D. V roku 1973 získal miesto učiteľa v Princetone. Počas vojny vo Vietname Kaku dokončil vojenský výcvik v armáde.

## Akademická kariéra
Kaku v súčasnosti pôsobí ako profesor teoretickej fyziky na City University of New York, kde prednáša vyše 30 rokov. Angažuje sa hlavne v hľadaní Teórie všetkého, ktorá chce zjednotiť všetky 4 základne sily vo vesmíre - silná interakcia hmotných objektov, slabá jadrová sila, gravitácia a elektromagnetizmus. Bol hosťujúcim profesorom na Inštitúte pre pokročilé vzdelávanie v Princetone a na Newyorskej univerzite. Je členom American Physical Society.  

Od roku 1969 intenzívne publikuje články o teórii superstrún. V roku 1974 spolu s prof. K. Kikkawom napísal prvý článok o strunovej teórii poľa. Je tiež autorom mnohých ďalších článkov, kde sa prvýkrát zmieňuje o mnohoslučkových amplitúdach v teórii superstrún, divergencii týchto amplitúd alebo o zrútení supersymetrie pri vysokých teplotách v ranom vesmíre. Odkedy sa pustil do výskumu teórie superstrún, mnohé myšlienky preskúmal ako prvý. Jeho súčasný výskum sa zameriava na zložitý problém odhaľujúci základnú povahu M-teórie a teórie superstún, o ktorej verí, že nie je v konečnej forme. 

Kaku je autorom niekoľkých vedeckých kníh o teórii superstrún a publikoval 170 článkov v odborných časopisoch na témy supergravitácia, supersymetria a hadrónova fyzika. Je tiež autorom vedecko-populárnych kníh - Hyperpriestor, Einsteinov vesmír a Paralelné Svety. 

Jeho posledná kniha, Fyzika nemožného, objasňuje princípy neviditeľnosti, teleportácie, hviezdnych lodí, pohonu na antihmotu alebo cestovania v čase. Hovorí o nich ako o veciach, ktoré v súčasnosti nie sú možné, ale v budúcnosti by sa možno mohli stať skutočnosťou. V marci 2008 sa táto kniha dostala do zoznamu best-sellerov New York Times, a zotrvala tam 5 týždňov.

## Mediálna činnosť
Michio Kaku je veľkým popularizátorom vedy. Objavuje sa v mnohých televíznych programoch, dokumentoch, rozhlasových staniciach a podobne. Vydáva populárno-vedecké knihy zaoberajúce sa teoretickou fyzikou.

## Filmografia
* *We Are the Guinea Pigs* (1980)
* *Borders* (1989)
* *Synthetic Pleasures* (1995)
* *Odhalený Einstein* (1996)
* *Future Fantastic* (1996)
* *Vesmír Stephena Hawkinga * (1997)
* *Bioperfection: Building a New Human Race* (1998)
* *Exodus Earth* (1999)
* *Me & Isaac Newton* (1999)
* *Space: The Final Junkyard* (1999)
* *Big Questions* (2001)
* *Paralelné svety* (2001)
* *Horizon*: "Time travel" (2003)
* *Robo sapiens* (2003)
* *Brilliant Minds: Secret Of The Cosmos* (2003)
* *Nova*: "The Elegant Universe" (2003)
* *Hawking* (2004)
* *The Screen Savers* (2004)
* *Unscrewed with Martin Sargent* (2004)
* *Život na inej planéte*  (2005)
* *ABC News* "UFOs: Seeing Is Believing" (2005)
* *HARDtalk Extra* (2005)
* *Last Days on Earth* (2005)
* *Obsessed & Scientific* (2005)
* *Horizon*: "Einstein's Unfinished Symphony" (2005)
* *Proroci science fiction* (2006)
* *Time* (2006)
* *Svet za peťdesiat rokov* (alebo *2057*) (2007)
* *The Universe* (2007)
* *Futurecar* (2007)
* *Attack of the Show!* (2007)
* *Co nás čaká v budúcnosti* (2008)
* *Horizon*: "The President's Guide to Science" (2008)
* *Stephen Hawking: Master of the Universe* (2008)
* *Horizon*: "Who's Afraid of a Big Black Hole" (2009–2010)
* *Sci Fi Science: Physics of the Impossible* (2009–2010)
* *Horizon*: "What Happened Before the Big Bang?" (2010)
* *GameTrailers TV With Geoff Keighley*: "The Science of Games" (2010)
* *How the Universe Works* (2010)

## Bibliografia
* *[[Hyperpriestor (kniha)|Hyperpriestor]]*, 2008, Argo (*Hyperspace*, 1994) je o štyroch silách vesmíru a o vyšších dimenziách.
* *[[Ďalej než Einstein]]*, 2009, Argo (*Beyond Einstein*, 1995) je hlavne o Albertu Einsteinovi a jeho ceste za hľadaním teorie všetkého.
* *[[Einsteinov vesmír]]*, 2005, Argo (*Einstein's Cosmos*, 2004) je kniha o Albertu Einsteinovi.
* *[[Paralelné svety]]*, 2007, Argo (*Parallel Worlds*, 2004) pojednáva o možnosti existenice  paralelných svetov. Kaku v nej tiež píše o čiernych dierach a ďalších často kladených otázkach pokročilej fyziky.
* *[[Fyzika nemožného]]*, 2008, Argo (*Physics of the Impossible*, 2008) predstavuje vedu, o ktorej ľudia snívajú. Kaku skúma myšlienky, ktoré sa ľudom zdajú nemožné. Kniha je rozdelena na nemožnosti I. radu, II. radu a III. radu podla toho, kedy si Kaku myslí, že by tieto myšlienky mohly byť uskutočnené.
* *[[Fyzika budúcnosti]]*, 2010, (*Physics of the Future*)  je o tom ako bude vyzerať svet v roku 2100, a ako technológie zmenia náš každodenný život, ľudstvo, ako celok v buducnosti.
*Budúcnosť mysle, 2015, BIZBOOKS (The Future of the Mind) je o vývoji technológii a ľudskej mysle, o prepojeniach medzi nimi a možnostiach, ktoré nám ich výskum prináša.

## Externé odkazy
* Oficiálna internetová stránka

Kategória:Fyzici USA
Kategória:Absolventi University of California, Berkeley
Kategória:Osobnosti USA japonského pôvodu
Kategória:Osobnosti zo San José (Kalifornia)